Ruĝdorsa turnico

La Ruĝdorsa turnico (Turnix maculosus) estas malgranda specio de birdoj en la familio Turnicedoj. Tiu familio estas speciala en tio ke la inoj estas pli grandaj kaj pli koloraj ol maskloj (kiuj kovas kaj idozorgas) kaj estas poliandriaj. Ĝi troviĝas en Aŭstralio, Indonezio, Papua Nov-Gvineo, Filipinoj kaj Salomonoj. Aliaj nomoj laŭ kiuj la specio estas konata en diferencaj partoj de sia teritorio estas nigradorsa, nigromakuleca kaj oranĝbrusta turnico aŭ koturno. Estas dekkvar agnoskitaj subspecioj. Debus, S.; Kirwan, G.M. (2016). "Red-backed Buttonquail (Turnix maculosus)". Handbook of the Birds of the World Alive. Lynx Edicions, Barcelona. Alirita la 1an de Julio 2016. 

Priskribo
La ruĝdorsa turnico estas malgranda fortika birdo kun rondpintaj flugiloj kaj mallonga vosto. La longo varias inter 12 kaj 16 cm. La ino estas pli granda ol la masklo kaj pezas inter 32 kaj 51 g dum la masklo pezas de 23 ĝis 39 g. La subspecio T. m. melanotus, troviĝinta en norda Aŭstralio, havas palflavan bekon, flavecajn irisojn kaj flavecajn krurojn kaj piedojn. La frunto kaj supro de la kapo estas nigrece markitaj per grizo, kaj la flankoj de la kapo, la kolo kaj gorĝo estas brunsablokoloraj, kun ruĝecbruna parta kolumo. La supraj partoj estas ardezgrizaj, mallarĝe striecaj kun ruĝecbrunaj kaj nigraj. La subflugila plumaro estas palgriza. La malsupra gorĝo estas blankeca, malheliĝas al sablokolora sur la brusto kaj ventro, la flankoj estas tre markitaj per makuloj kaj strioj. Ambaŭ seksoj estas similaj laŭ aspekto, sed la ino estas pli bunte kolora kun pli helflava beko kaj pli karakteriza kaŝtana kolumo. Junuloj havas multe pli malhelan koloron. Aliaj subspecioj iomete varias de tiu koloraro. McGowan, Phil; Madge, Steve (2010). Pheasants, Partridges & Grouse: Including buttonquails, sandgrouse and allies. Bloomsbury Publishing. pp. 420–421. ISBN 978-1-4081-3566-2. 

Referencoj

Eksteraj ligiloj

Kategorio:Turnicedoj
Kategorio:Birdoj de Oceanio